Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 362/13/2207	Trnava, 11.2.2014
EEČ : 2-21-53-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 207,50 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Okresný dopravný inšpektorát v Trnave pod spisovou značkou ORP-208/DI-TT-2013.
dňa 22.06.2013 v čase o 12.30 h viedol XXXXX, nar. XXXXX v Bardejove, bytom XXXXX, Košická č. 20 vozidlo zn. Audi A4, TEČ: XXXXX v Trnave po ulici V. Clementisa označenej ako hlavná, ktorá ako hlavná pokračuje  vpravo na ul. Spartakovskú, pričom pokračoval v jazde rovno na ul. Sasinkovú označenú ako vedľajšia a pri prejazde križovatkou tvaru T nedal prednosť sprava, po ceste označenej ako hlavná, z ul. Spartakovskej prichádzajúcemu vozidlu zn. Daewoo Espero, TEČ: XXXXX, ktoré viedla vodička XXXXX, nar. XXXXX, bytom Malženice č. 15 a následne došlo k zrážke pravej časti vozidla Audi a prednej časti vozidla Daewoo a ľavej prednej časti vozidla Audi a ľavej prednej časti tu stojaceho vozidla zn. Opel Zafira, TEČ: XXXXX, ktoré viedol vodič XXXXX, nar. 08.11.1977, bytom Trnava, Coburgova č. 4 z ul. Sasinkovej, pri DN utrpela spolujazdkyňa vo vozidle Daewoo XXXXX, nar. 02.09.1990, bytom Hlohovec, Manckovičova č. 11 zranenia, ktoré si podľa odborného vyjadrenia znalca z odboru zdravotníctvo vyžadujú dobu liečby 3 týždne, pričom PN sa môže predĺžiť na dobu 4-6 týždňov pre nutnosť rehabilitácie a postupného zaťažovania, dychové skúšky u vodičov negatívne, vodič XXXXX svojím konaním porušil ustanovenie § 19 ods. 4 Zák. č. 8/2009 Zb.

Odôvodnenie: 
Uznesením povereného príslušníka Okresného riaditeľstva Policajného zboru v Trnave, Okresného dopravného inšpektorátu Trnava, sp. zn. ORP-208/DI-TT-2013, zo dňa zo dňa 14.10.2013 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa dopustil prečinu ublíženia na zdraví podľa                  § 158 Trestného zákona, za ktorý Trestný zákon ustanovuje trest odňatia až na jeden rok. S poukazom na ustanovenie § 10 ods. 1 písm. a) Trestného zákona vykazujú tieto trestné činy znaky prečinu.

Obvinený pri svojom výsluchu pred povereným príslušníkom PZ ako aj pri vykonaní mediácie pred probačným a mediačným úradníkom Okresného súdu v Trnave slobodne,  vážne a určito vyhlásil, že spáchal skutok, za ktorý je stíhaný a svoje protiprávne konanie oľutoval.

Obvinený XXXXX ako aj poškodená strana zároveň uviedli, že zmier uzavreli slobodne a vážne. 

	Obvinený prečinom ublíženia na zdraví podľa § 158 Trestného zákona spôsobil poškodenej XXXXX celkovú škodu vo výške 1.207,50,- Eur. Táto suma predstavuje bolestné za zranenia, ktoré utrpela poškodený a ktoré následne vyčíslil XXXXX, PhD, znalec z odboru zdravotníctva a farmácie, v odbornom vyjadrení č. 58/2013 zo dňa 08.08.2013. 

Obvinený v zmysle § 220 ods. 1 písm. b) Trestného poriadku vykonal všetky potrebné opatrenia za účelom náhrady škody spôsobenú činom, za ktorý je stíhaný, a to tým, že dňa 14.01.2014 poukázala zákonná poisťovňa obvineného Kooperatíva poisťovňa, a.s.  na účet poškodenej XXXXX sumu vo výške 1.207,50,- Eur. 

	Poškodená XXXXX inú náhradu škody od obvineného nežiadala.

Obvinený dňa 23.01.2014 zaslal prostredníctvom poštového poukazu podacie číslo 5100 na depozitný účet Krajskej prokuratúry v Trnave peňažnú sumu vo výške 200,- EUR, určenú na všeobecne prospešné účely,  z toho 50 %  pre TXXXXX,   na účet č. XXXXX a 50 %  na peňažnú pomoc obetiam trestnej činnosti. Táto suma je primeraná závažnosti spáchaného činu. 

Vzhľadom na povahu a závažnosť spáchaného činu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru je dostačujúce.  

S poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.   

Mgr. Marián Jančár
prokurátor